اولا حتى لتزعل مدير المنتدى العامة الاستاذة الطيبة زينب بابان اقول لها هذا موضوع للتمنيات والفرفشة فقط ولتخافين حبيبتي محد ياخذ الكرسي مالتك ههههههه
بس ما بيهة شي اذا واحد يكون عنده طموح ويريد يصير فد يوم مدير المنتدى - يعني شكو بيها ، قابل عيب ههههههه
يلا خلي نسولف عن الموضوع
اقول اذا كنت انت مدير المنتدى وتشرف عليه وكلشي بيدك شراح تسوي (رجاء كلشي امامكم مباح وبلا حرج) من شكل وتصميم المنتدى والالوان والخلفية بعدين نجي على الاعضاء والمشرفين - منو راح تطرد من الاشراف ومنو راح تعين بداله وليش وشنو السبب وشكو ماكو ويمة سمله هههه على كيفكم ويانة عيوني بعدكم ما كاعدين ع الكرسي ههههه شوفوا مثلا مديرة المنتدى حبيبتنا زينب بابان شلون مسيطرة ووردة والمنتدى ماشي بهدوء وعلى سنكة عشرة ههههه
يلا نافسوها حبوبتنا زينب ويجوز اكعد مثلا اني فد يوم بدالها وهية تصير مشرفة او عضوة وبس ههههههه
والله اتشاقة لتزعلين حبيبتي هاج هاي منظر حلوة نكعد اني وياك بيه ونشرب جاي بغدادي مهيل سوية على شاطي دجلة الحبيب
يلا انتظركم عفية لتفشلون الموضوع وتفاعلوا وياية واريد حتى الاستاذة زينب بابان تشارك والمشاركة تكون على الاقل باقتراح واحد ونشوف نكدر نطالب بالديمقراطية والمظاهرات نفرضه على حبيبتنا زينب حتى تسويه او نسوي اعتصام واضراب عن الاكل هههه
اوكي اني راح ابدا
من اصير مشرفة عامة ومديرة للمنتدى راح اسوي دعوة لكل الاعضاء ونجتمع ونسوي حفل تعارف واوزع عليهم عصير برتقال اصلي من برتقال بعكوبة اللي يجنن
هاكم كل واحد كلاص عصير برتقال بعكوبة
انتظركم ولتفشلوني - مو بس تشربون العصير وتديرون وجهكم وتطلعون ها ترة ازعل واسويلكم ازعاج ههههههههه